
OBRAZLOŽENJE POLUGODIŠNJEG IZVJEŠTAJA O IZVRŠENJU
 FINANCIJSKOG PLANA ZA 2026. GODINU
1. UVOD

Financijski plan akt je Osnovne škole „Ljubo Babić“, Jastrebarsko, kojim su utvrđeni njegovi prihodi i primici te rashodi i izdaci u skladu s proračunskim klasifikacijama. Financijski se plan donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.
Prijedlog financijskog plana Osnovne škole „Ljubo Babić“, Jastrebarsko, za razdoblje 2025.-2027. godine izrađen je prema metodologiji propisanoj Zakonom o proračunu (NN, broj 144/21.) i podzakonskim aktima kojima se regulira provedba zakonskih rješenja, i to Pravilnikom o proračunskim klasifikacijama (NN, broj 04/24.), Pravilnikom o proračunskom računovodstvu i Računskom planu (NN, broj 158/23.) i Zakonom o fiskalnoj odgovornosti (NN, broj 111/18., 83/23.).
Sukladno Zakonu o proračunu, a na temelju Smjernica ekonomske i fiskalne politike za trogodišnje razdoblje Ministarstvo financija sastavilo je Upute za izradu proračuna jedinica lokalne i područne (regionalne) samouprave za razdoblje 2025.-2027. Na temelju dostavljenih uputa, odjel za financije osnivača izradio je Upute za izradu proračuna upravnih tijela i proračunskih korisnika proračuna za razdoblje 2025.-2027. te ih dostavilo na postupanje.

Sukladno člankom 38. stavkom 2. i člankom 39. stavkom 2. Zakona o proračunu (NN, broj 144/21), prije dostave prijedloga financijskog plana nadležnom upravnom tijelu, upravljačko tijelo usvaja prijedlog financijskog plana i projekcije proračunskog korisnika na razini skupine ekonomske klasifikacije. Te sukladno člancima 38., 39. i 42 Zakona o proračunu, proračun jedinice lokalne i područne (regionalne) samouprave, financijski plan proračunskog korisnika usvaja također na razini skupine ekonomske klasifikacije. Prijedlog financijskog plana zajedno s projekcijama usvaja se do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun.

Izrada financijskih planova zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Financijski plan Osnovne škole „Ljubo Babić“, Jastrebarsko čine prihodi i primici te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja. 
Obrazloženje općeg dijela izvještaja o izvršenju financijskog plana sadrži: obrazloženje prihoda i rashoda, primitaka i izdataka te obrazloženje prenesenog manjka odnosno viška financijskog plana, u slučaju da isti postoji.
Opći dio izvještaja o izvršenju financijskog plana sadrži sažetak računa prihoda i rashoda i računa financiranja sa prenesenim viškom ili prenesenim manjkom prihoda zatim izvršenje prihoda i rashoda iskazanih prema izvorima financiranja i ekonomskoj klasifikaciji te izvršenje rashoda prema funkcijskoj klasifikaciji.
OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU  FINANCIJSKOG PLANA ZA 2026. GODINU 

2. RAČUN PRIHODA I RASHODA
Financijski plan, za  OŠ „Ljubo Babić“, Jastrebarsko za 2025. godinu planiran je u iznosu od 5.667.779,18 EUR. 
Strukturu Financijskog plana čine:
· Prihodi poslovanja:  8.141.485,17 EUR
· Prihodi od prodaje nefinancijske imovine:  0,00 EUR


· Rashodi poslovanja:  7.650.285,17 EUR
· Rashodi za nabavu nefinancijske imovine:  512.500,00 EUR
· Sveukupni rashodi: 8.162.785,17 EUR
· Planirani manjak:  21.300,00 EUR


Polugodišnje izvršenje Financijskog plana čine:

· Prihodi poslovanja:  2.741.541,55 EUR

· Prihodi od prodaje nefinancijske imovine:  0,00 EUR


· Rashodi poslovanja:  2.729.698,30 EUR

· Rashodi za nabavu nefinancijske imovine:  52.177,27 EUR

· Sveukupni rashodi:    2.781.875,57 EUR

Raspoloživa sredstva iz prethodne godine: -385.400,40 EUR

Manjak sredstava razdoblja 1.1.-30.6.2025.:  40.334,02 EUR
Manjak za sljedeće razdoblje: 398.734,42 EUR
2.1. Prihodi

Ukupni prihodi za 2026. godinu planirani su u iznosu 8.141.485,17 EUR. Pregled prihoda prema ekonomskoj klasifikaciji na razini skupine daje se u tabličnom prikazu:

	Vrsta prihoda
	Planirano
	Ostvareno


	Index

%

	UKUPNI PRIHODI
	8.141.485,17
	2.741.541,55
	33,67

	1. PRIHODI POSLOVANJA
	8.141.485,17
	2.741.541,55
	33,67

	a) Pomoći iz inozemstva i od subjekata unutar općeg proračuna (63)
	6.940.350,00
	2.386.542,68
	34,39

	b) Prihodi od imovine (64)
	0,00
	0,00
	 0,00

	c) Prihodi od upravnih i administrativnih pristojbi, pristojbi po posebnim propisima i naknada (65)
	101.500,00
	41.544,12
	40,93

	d) Prihodi od prodaje proizvoda i robe te pruženih usluga i prihodi od donacija (66)
	74.090,00
	23.659,36
	31,93

	e) Prihodi od nadležnih proračuna i od HZZO-a na temelju ugovornih obveza (67)
	1.025.545,17
	289.795,39
	28,26

	2. PRIHODI OD PRODAJE NEFINANCIJSKE IMOVINE
	               0,00
	0,00
	


Prema izvorima financiranja, prihodi za 2026. godinu planirani su kako slijedi:
	Izvor financiranja
	Planirano
	Ostvareno
	%

	Opći prihodi i primici – županijski proračun
	568.484,00
	124.601,49
	21,92

	Vlastiti prihodi
	49.390,00
	12.485,11
	25,28

	Prihodi za posebne namjene
	101.500,00
	32.730,06
	32,25

	Pomoći
	7.204.731,17
	2.491.503,14
	34,58

	Donacije
	31.000,00
	5.171,31
	16,68

	UKUPNO
	8.162.785,17
	2.781.875,57
	34,08


Prihodi iz inozemstva i od subjekata unutar općeg proračuna planirani su u iznosu od 6.940.350,00 EUR. Ostvareni prihodi u iznosu 2.386.542,68EUR u odnosu na planirane prihode čine udio u ukupnoj strukturi od 33,67 %. Najvećim dijelom odnose se na pomoći proračunskim korisnicima iz proračuna koji im nije nadležan, a riječ je o sredstvima planiranim za financiranje rashoda za zaposlene koja se isplaćuju iz državnog i gradskog proračuna. 

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 101.500,00 EUR. Ostvareni prihodi u iznosu 41.544,12 EUR u odnosu na planirane prihode čine udio u strukturi od 40,93 %. Riječ je o prihodima po posebnim propisima koji se odnose na ostale nespomenute prihode, a koje najvećim dijelom čine prihodi od sufinanciranja roditelja za produženi boravak. 

Prihodi od prodaje proizvoda i robe te pruženih usluga i prihodi od donacija planirani su u ukupnom iznosu od 74.090,00 EUR. Ostvareni prihodi u iznosu 23.659,36 EUR u odnosu na planirane prihode čine udio u strukturi od 31,93%. Naplata prihoda od prodaje proizvoda i robe te pruženih usluga uređena je Odlukom o ostvarivanju i korištenju vlastitih prihoda škola od 12. prosinca 2013. koju je donio Osnivač, a najvećim dijelom riječ je o prihodima koji se ostvaruju zakupom prostora škole, te prodajom proizvoda učeničke zadruge „Grozdek“.

Prihodi iz nadležnog proračuna planirani su u iznosu od 1.025.545,17 EUR. Ostvareni prihodi u iznosu 289.795,39 EUR u odnosu na planirane prihode čine udio u strukturi od 28,26%. Ovi prihodi odnose se na prihode za minimalne standarde u osnovnom školstvu, za pojačani standard u školstvu, kapitalno ulaganje i tekuće i investicijsko održavanje u školstvu. Ostvaruju se iz županijskog proračuna temeljem Odluke o financiranju decentraliziranih funkcija u obrazovanju, temeljem drugih Odluka koje donosi Osnivač i temeljem zahtjeva koji se dostavlja prema potrebama škole Osnivaču. Koriste se za pokriće rashoda za redovno poslovanje i manjim dijelom za opremu škole i dodatna ulaganja.
Prihodi od prodaje nefinancijske imovine nisu planirani financijskim planom za 2026. godinu.
2.2. Rashodi

Ukupni rashodi za 2026. godinu planirani su u iznosu od 8.162.789,17 EUR. Pregled rashoda prema ekonomskoj klasifikaciji na razini skupine daje se u tablici:
	Vrsta rashoda
	Planirano
	Ostvareno
	Indeks

%

	UKUPNI RASHODI
	8.162.789,17
	2.781.875,57
	42,68

	1. RASHODI POSLOVANJA
	7.650.285,17
	2.729.698,30
	35,68

	       a) rashodi za zaposlene (31)
	6.663.960,00
	2.339.657,39
	35,11

	       b) materijalni rashodi (32)
	889.794,00
	374.952,91
	42,14

	       c)  financijski rashodi (34)
	3.900,00
	0,88
	0,02

	       d)  pomoći dane u inozemstvo i unutar općeg
       proračuna (36)
	0,00
	0,00
	-

	      d) naknade građanima i kućanstvima na temelju osiguranja i              druge naknade (37)
	89.831,17
	12.633,56
	14,06

	f) ostali rashodi (38)
	2.800,00
	2.453,56
	87,63

	2. RASHODI ZA NABAVU NEFINANCIJSKE IMOVINE
	512.500,00
	52.177,27
	10,18

	     a) Rashodi za nabavu proizvedene dugotrajne imovine (42)
	82.000,00
	4.118,41
	5,02

	     b) Rashodi za dodatna ulaganja na nefinancijskoj imovini (45)
	430.500,00
	48.058,86
	11,16



Prema izvorima financiranja, rashodi za 2025. godinu planirani su kako slijedi:
	Izvor financiranja
	Planirano
	Ostvareno
	%

	Opći prihodi i primici – županijski proračun
	568.484,00
	124.601,49
	21,92

	Vlastiti prihodi
	49.390,00
	12.485,11
	25,28

	Prihodi za posebne namjene
	101.500,00
	32.730,06
	32,25

	Pomoći
	7.204.731,17
	2.491.503,14
	34,58

	Donacije
	31.000,00
	5.171,31
	16,68

	UKUPNO
	8.781.875,57
	2.781.875,57
	34,08


Rashodi za zaposlene planirani su u ukupnom iznosu od 6.663.960,00 EUR. Ostvareni rashodi u iznosu 2.729.698,30 EUR u odnosu na planirane rashode čine udio u strukturi od 35,68%. U ovoj skupini rashoda planirane su bruto plaće zaposlenika, ostali rashodi za zaposlene te doprinosi na plaću. 
Materijalni rashodi planirani su u ukupnom iznosu od 889.794,00 EUR. Ostvareni rashodi u iznosu 374.952,91 EUR u odnosu na planirane rashode čine udio u strukturi od 42,14%, a obuhvaćaju rashode za potrebe redovnog poslovanja koji se najvećim dijelom financiraju iz županijskog proračuna, rashode produženog boravka financiranih od roditelja i prijevoza zaposlenika na posao i s posla koji se financira iz državnog proračuna. Navedena skupina rashoda obuhvaća rashode za nabavu uredskog materijala, naknade za prijevoz zaposlenika, stručno usavršavanje zaposlenih, službena putovanja zaposlenih, energiju, materijal i sirovine, tekuće i investicijsko održavanje, sitan inventar, rashode za usluge telefona, pošte i prijevoza, promidžbe i informiranja, zdravstvene, računalne i ostale usluge, intelektualne usluge, premije osiguranja, reprezentaciju i članarine.

Financijski rashodi planirani su u iznosu 3.900,00 EUR. Ostvareni rashodi u iznosu 0,88 EUR u odnosu na planirane rashode čine udio u strukturi od 0,88%. Odnose se na bankarske usluge i usluge platnog prometa.
Naknade građanima i kućanstvima na temelju osiguranja i druge naknade planirane su u iznosu 89.831,17 EUR. Ostvareni rashodi u iznosu 12.633,56 EUR u odnosu na planirane rashode čine udio u strukturi od 14,06 %. Odnose se na vlastiti prijevoz učenika, prijevoz učenika s teškoćama, školsku shemu voća i povrća te nabavu udžbenika koji su radne strukture. 

Ostali rashodi planirani su u iznosu 2.800,00 EUR i u ukupnoj strukturi rashoda čine 0,05%. Ostvareni rashodi u iznosu 2.453,56 EUR u odnosu na planirane rashode čine udio u strukturi od 87,63%. Odnose se na opskrbu besplatnim zalihama menstrualnih higijenskih potrepština.
Rashodi za nabavu nefinancijske imovine

Rashodi za nabavu nefinancijske imovine planirani su u iznosu od 512.500,00 EUR. Ostvareni rashodi u iznosu 52.177,27 EUR u odnosu na planirane rashode čine udio u strukturi od 10,18%.
Odnose se na nabavu uredske opreme i namještaja, nabavu uređaja, strojeva  i opreme za ostale namjene, nabavu knjiga-lektire za školsku knjižnicu, izgradnju male dvorane u Cvetkoviću, projektiranje i izgradnju male dvorane u Desincu, u matičnoj školi vježbalište i rekonstrukcija školskog igrališta u Desincu.
3. RAČUN FINANCIRANJA
U Računu financiranja nisu planirani primici od financijske imovine i zaduživanje te izdaci za financijsku imovinu i za otplatu kredita i zajmova.
POSEBNI IZVJEŠTAJ U POLUGODIŠNJEM IZVJEŠTAJU O IZVRŠENJU FINANCIJSKOG PLANA ZA 2026. GODINU

Od propisanih Posebnih izvještaja iz čl. 30. i čl. 46. Pravilnika u polugodišnjem izvještaju o izvršenju financijskog plana proračunskog korisnika, škola nema podatak za:
Izvještaj zaduživanju na domaćem i stranom tržištu novca i kapitala.
                                                 Predsjednik Školskog odbora:





                                                              Mario Samarin

